laion/Wikipedia-Exotic huggingface dataset:
Aarne Sarjas

Aarne Sarjas (sündinud 8. oktoobril 1956 Tartus) on Eesti jurist, kohtunik. Ta lõpetas 1983. aastal õpingud Tartu Riikliku Ülikooli õigusteaduskonnas. Aastatel 1983–1993 töötas ta prokuratuuris stažööri, vanemuurija ja eriti tähtsate asjade uurijana. 19. augustil 1993 nimetas president Lennart Meri Riigikohtu üldkogu ettepanekul Aarne Sarja kohtunikuks Tartu Ringkonnakohtusse. Ta töötab tänini Tartu Ringkonnakohtu kriminaalkolleegiumis. Ta on Tartu Ringkonnakohtu kriminaalkolleegiumi esimees. Tiia Kotkas, "Eesti kohtunikud" (1996), lk 26. Kersti Kerstna-Vaks, Toomas Riismaa, Krista Tamm, Tiia Kotkas, "Eesti kohtunikud" (2006). Krista Tamm, Tiia Kotkas, "Eesti kohtunikud" (2011). Elektrooniline Riigi Teataja. Vabariigi Presidendi 19.08.1993 otsus nr 166 "Kohtunike ametisse nimetamine". Avaldamismärge: RT I 1993, 58, 800. "Eesti kohtute veebilehekülg (kohus.ee). Tartu Ringkonnakohtu kontaktandmed". Originaali arhiivikoopia seisuga 12. august 2019. Vaadatud 12. augustil 2019.
Maarika Kuusk

Maarika Kuusk (sündinud 10. veebruaril 1964 Kohtla-Järvel) on Eesti jurist, kohtunik. Ta lõpetas 1990. aastal õpingud Tartu Riikliku Ülikooli õigusteaduskonnas. Aastatel 1990–1991 töötas ta Tartu Advokatuuris stažöörina. 1993–1994 Viru Ringkonnakohtu konsultandina, 1994–1995 Kohtla-Järve Linnakohtu kohtunikuna. 28. juunil 1994 nimetas president Lennart Meri Riigikohtu üldkogu ettepanekul Maarika Kuuse kohtunikuks Kohtla-Järve Linnakohtusse. 21. juunil 1995 nimetas president Lennart Meri Riigikohtu üldkogu ettepanekul Maarika Kuuse kohtunikuks Viru Ringkonnakohtusse. 2019. aasta seisuga töötab ta Tartu Ringkonnakohtu kriminaalkolleegiumis. Tiia Kotkas, "Eesti kohtunikud" (1996), lk 30. Kersti Kerstna-Vaks, Toomas Riismaa, Krista Tamm, Tiia Kotkas, "Eesti kohtunikud" (2006). Krista Tamm, Tiia Kotkas, "Eesti kohtunikud" (2011). Elektrooniline Riigi Teataja. Vabariigi Presidendi 28.06.1994 otsus nr 363 "Kohtunike ametisse nimetamine". Avaldamismärge: RT I 1994, 48, 787. Elektrooniline Riigi Teataja. Vabariigi Presidendi 21.06.1995 otsus nr 568 "Kohtunike ametisse nimetamine". Avaldamismärge: RT I 1995, 55, 917. "Eesti kohtute veebilehekülg (kohus.ee). Tartu Ringkonnakohtu kontaktandmed". Originaali arhiivikoopia seisuga 12. august 2019. Vaadatud 12. augustil 2019.
Ameerika Ühendriikide põhiseaduse esimene parandus

Ameerika Ühendriikide põhiseaduse esimene parandus on Ameerika Ühendriikide põhiseaduse täiendus, mis näeb ette usuvabaduse, sõnavabaduse, ajakirjandusvabaduse, rahumeelsete kogunemiste vabaduse ja petitsiooniõiguse Ameerika Ühendriikides. Parandus võeti vastu Kongressis 25. septembril 1789 ja ratifitseeriti osariikide tasemel 15. detsembril 1791. Ameerika Ühendriikide põhiseaduse teine parandus Bill of Rights (1791) James Madison
Harilik kraavivana

Harilik kraavivana (Micropterna sequax) on putukaliik ehmestiivaliste seltsist järvevanalaste sugukonnast. Hariliku kraavivana kannusevalem on isasel 0-3-4 ja emasel 1-3-4. Lendab valguse peale. Liivateradest ehitatud koja esimene osa koosneb enamasti väikestest kivikestest. Eestis on ta sage kraavides ja ajutistes ojades. Michael Chinery, 2005. Euroopa putukad. Eesti Entsüklopeediakirjastus, lk 184 Harilik kraavivana andmebaasis eElurikkus Harilik kraavivana andmebaasis Global Biodiversity Information Facility Fotod
Millwall F.C.

Millwall Football Club on Inglismaa jalgpalliklubi, mis tegutseb Londonis Bermondsey paikkonnas. See mängib Inglismaa jalgpalli esiliigas Football League Championship. Klubi asutati 1885. aastal nime Millwall Rovers all. Vaatamata sellele, et klubikodustaadion asus Londonis Millwalli piirkonnas viimati 1910. aastal, on piirkonna nimi klubi nimes säilinud. Kuni 1993. aastani oli klubi kodustaadion New Crossi piirkonnas asuv The Old Den. Seejärel koliti oma praegusele kodustaadionile, mis kannab nime The Den. Inglismaa jalgpalliliigas on Millwall mänginud alates 1920. aastast. Suurem osa ajast on mänginud Inglismaa teisel ja kolmandal liigatasemel. Inglismaa kõrgliigas on mängitud vaid aastatel 1988–1990. Hooajal 1988–89 saavutati liigas ajaloo kõrgeim koht, milleks oli kümnes. 2004. aastal jõuti Inglismaa karikavõistlustel finaali, kus kaotati Inglismaa suurklubile Manchester United tulemusega 0:3. Sellega kvalifitseeruti esimest korda UEFA Euroopa klubide turniirile – 2004. aastal kaotati UEFA karika esimeses ringis Ungari klubile Ferencvárosile kahe mängu kokkuvõttes tulemusega 2:4. Millwalli toetajad on tuntud huligaansuse poolest ning klubi toetajate kurikuulsust on kujutatud mitmes mängufilmis. Klubi toetajad on samuti tuntud oma fännilaulu "No one likes us, we don't care" poolest. Millwalli kauane rivaal on olnud West Ham United. Teised rivaalid on Leeds United, Crystal Palace ja Charlton Athletic. Seisuga 2. september 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Inglismaa jalgpalli esiliiga: Võitja (1): 1988 Inglismaa jalgpalli kolmas liiga: Võitja (3): 1928, 1938, 2001 Inglismaa jalgpalli neljas liiga: Võitja (3): 1962 Football League Group Cup: Võitja (1): 1983 "Millwall FC - First-Team". Millwall F.C. Vaadatud 20. juulil 2022. Ametlik koduleht
Plaanvanker

Plaanvanker, ka laamvanker, on suur kahehobusevanker. Eesti aladel oli kasutusel mõisates; taludes kasutati vähe. Plaanvankrid võeti kasutusele pärast 19. sajandi keskel toimunud talurahvareforme, kui mõisamajanduses toimus üleminek teorendilt palgatööle. Eesti rahvakultuuri leksikon. 2000. Koostanud Ants Viires. Tallinn: Eesti Entsüklopeediakirjastus. Lk 207. Plaanvanker, Eesti keele seletav sõnaraamat
Atikameki keel

Atikameki keel on Kanadas Quebecis räägitav keel, mis kuulub algonkini-ritva keelkonda, algonkini keelte keskrühma. 2016. aastal loendati Kanadas 6165 atikameki keele emakeelena kõnelejat. Atikameki keeles on 7 vokaalfoneemi (3 lühikest ja 4 pikka) ja 12 konsonantfoneemi. Atikameki keelt kirjutatakse ladina kirjas. Kasutatakse järgmisi tähti: P, T, K, S, C, Tc, M, N, R, H, W, A, E, I, O. Statistics Canada Data tables, 2016 Census: Aboriginal Mother Tongue http://www.languagegeek.com/algon/cree/atikamekw.html http://alglang.net/languages/36/basic
Leonardo

Leonardo (ka Permanent Multipurpose Module (PMM)) on Rahvusvahelise kosmosejaama moodul. Mooduli viis orbiidile kosmosesüstik Discovery oma viimase missiooni STS-133 raames. Leonardo kinnitati jaama külge 1. märtsil 2011. Moodulit kasutatakse peamiselt varustuse, varuosade ja jäätmete hoiustamiseks, mida varem hoiti jaama erinevates osades. Leonardo oli algselt Multi-Purpose Logistics Module, kuid see ehitati hiljem ümber kosmosejaama mooduliks. Moodul on nimetatud Leonardo da Vinci järgi. "Last Ever Shuttle to Haul Raffaello Logistics Module to the International Space Station". SpaceRef. Vaadatud 12. august 2019.[alaline kõdulink] "Permanent Multipurpose Module". NASA. Originaali arhiivikoopia seisuga 17. mai 2021. Vaadatud 12. august 2019. "Multi-Purpose Logistics Modules". NASA. Originaali arhiivikoopia seisuga 19. mai 2017. Vaadatud 12. august 2019.
Lilly King

Lilly King (sündinud 9. veebruaril 1997 Evansville'is Indianas) on USA ujuja, kahekordne olümpiavõitja ja üheteistkordne maailmameister. Ta on spetsialiseerunud rinnuliujumise distantsidele. Kolledži tasemel on ta esindanud Bloomingtoni Indiana Ülikooli. King tõusis 2016. aastal täiskasvanute tippu, jätkuna juunioride ja ülikoolide edukusele. 2016. aasta olümpiamängudel Rio de Janeiros võitis ta kulla 100 m rinnuliujumises 0,57 sekundise eduga hõbemedali saaja Julia Jefimova ees. Oma teise kuldmedali võitis ta 4 × 100 meetri segateateujumises. Ta osales ka 200 m rinnuliujumises, kus saavutades 12. koha. 2016. aasta Windsoris toimunud lühiraja maailmameistrivõistlustel võitis King neli kuldmedalit. Esimene tuli 50 m rinnuliujumises ja kolmes muud võistkondlikult: naiste 4x50 m kompleksi, naiste 4x100 m vabaujumises ja 4x50 m segavõistkonnas. Hõbedali sai ta 100 m rinnuliujumises. 2017. aastal võitis King Budapesti pika raja maailmameistrivõistlustel neli kuldmedalit: 50 m rinnuliujumine (29,40), 100 m rinnuliujumine (1.04,13), naiste 4x100 m kompleksi (3.51,55) ja 4 × 100 m kompleksi segavõistkonnas. (3.38,56). 2018. aasta Tokyo Vaikse ookeani meistrivõistlustel võitis King kulla 100 m rinnuliujumises ning saavutas hõbeda 200 m rinnuliujumises ja 4 × 100 m kompleksis. 2016 Rio de Janeiros olümpiavõitja 100 m rinnuliujumises 1.04,93 olümpiavõitja 4×100 m kompleksujumises 3,53,13 2020 Tokyos hõbemedal 200 m rinnuliujumises 2.19,92 hõbemedal 4×100 m kompleksujumises 3.51,73 pronksmedal 100 m rinnuliujumises 1.05,54 2017 Budapestis maailmameister 50 m rinnuliujumises 29,40 MR maailmameister 100 m rinnuliujumises 1.04,13 MR maailmameister 4×100 m kompleksujumises 3.51,55 MR maailmameister 4×100 m kompleksujumise segavõistluses 3.38,56 MR 2019 Gwangjus maailmameister 50 m rinnuliujumises 29,84 maailmameister 100 m rinnuliujumises 1.04,93 maailmameister 4×100 m kompleksujumises 3.50,40 MR hõbemedal 4×100 m kompleksujumise segavõistluses 3.39,10 2016 Windsoris maailmameister 50 m rinnuliujumises 28,92 maailmameister 4×50 m kompleksujumises 1.43,27 MR maailmameister 4×100 m kompleksujumises 3.47,89 maailmameister 4×50 m kompleksujumise segavõistluses 1.37,22 hõbemedal 100 m rinnuliujumises 1.03,35 Lilly King veebisaidil Olympedia (inglise) Lilly King USA Olimpiakomitee kodulehel
Plaaster

Plaaster on väiksemale haavale või marrastusele kleebitav kate, ka nahale kleepuv ravim. Plaaster sai eesti rahvameditsiinis tuntuks keskajal. Plaastrid olid tahked kleepuvad ravimid, mida määriti mädastele või umbsetele haavadele ja paistetustele. Plaastrit keedeti tavaliselt kodus mitmesuguste retseptide järgi. Plaastri põhiaine oli kuusevaik, millele lisati mitmesuguseid toiduaineid nagu rasv, hapukoor, sool, mesi, rukkiorase mahl, vaha jms. Mõnikord pandi haavale lihtsalt kuusevaiku, mis on ravivahendina plaastrist vanem. Tänapäeval kasutatakse universaalseid antibakteriaalseid plaastreid, mis tagavad katte ja kaitse väiksematele vigastustele. Haavapadjas on antibakteriaalse toimega hõbeioone, mis vabanevad pidevalt kogu paranemisprotsessi jooksul, takistades mikroobide kasvu ja vähendades infektsioonide riski. Levinud on ka haavaplaastrid, mis koosnevad sisemisest (haavaga kokkupuutuvast) hüdrokolloidide kihist ja välimisest polüuretaanvahu kihist. Plaaster reageerib haavaeritisega, luues niiske keskkonna, mis soodustab paranemisprotsessi, imab haavaeritist ja toetab haavapuhastust. Neid võib kasutada põhiplaastrina või katteplaastrina koos teiste haavasidemetega. Eesti rahvakultuuri leksikon. 2000. Koostanud Ants Viires. Tallinn: Eesti Entsüklopeediakirjastus. Lk 210.
Harmony (moodul)

See artikkel räägib kosmosejaama moodulist. teiste tähenduste kohta vaata artiklit Harmony. Harmony on Rahvusvahelise kosmosejaama ühendusmoodul. Moodulis paiknevad elektritootmise seadmed ning sellel on kuus sildumiskohta, mis ühendavad omavahel teisi mooduleid. Mooduli viis orbiidile kosmosesüstik Discovery missiooni STS-120 raames. Harmony kinnitati Destiny mooduli külge ning selle paigaldamisega suurenes jaama survestatud ruumala 420 kuupmeetrilt 500,2 kuupmeetrile. 14. novembril 2007 liigutati PMA-2 Destiny mooduli küljest Harmony mooduli külge ning Harmony liigutati Unity küljest Destiny külge. 2008. aastal kinnitati Harmony külge ESA Columbuse ja JAXA Kibo moodulid. Alates novembrist 2007 põkkusid kõik Space Shuttle'i missioonid PMA-2ga ning Harmony Space Shuttle'i missioonide ajal kinnitati Harmony külge Multi-Purpose Logistics Module'id. Harmony mooduliga põkkuvad jaama külastavatest kosmoselaevadest näiteks Dragon, Cygnus ja H-II Transfer Vehicle. "Harmony". NASA. Originaali arhiivikoopia seisuga 30. juuli 2019. Vaadatud 12. august 2019. "Harmony Module Moved to its Final Home". Universe Today. Vaadatud 12. august 2019. "Node 2: connecting module". ESA. Vaadatud 12. august 2019.
Harmony

"Harmony" tähendab inglise keeles 'harmoonia'. See on mitme asja nimi: Harmony, Hollandi ansambel Harmony, Rahvusvahelise kosmosejaama (ISS) moodul Harmony, ansambli Three Dog Night album Logitech Harmony, arvuti pult
Columbus (moodul)

Columbus on Rahvusvahelise kosmosejaama teaduslabor, mis on Euroopa Kosmoseagentuuri (ESA) suurim ühekordne panus Rahvusvahelisse kosmosejaama. Moodul ehitati Torinos Itaalias ning selle viis missiooni STS-122 raames kosmosesse kosmosesüstik Atlantis. Columbus on ühendatud Harmony külge. Columbus on 7 m pikk ja selle diameeter on 4,5 meetrit. Mooduli tühimass on 10,3 tonni ja koos varustusega kaalub see 12,8 tonni. Mooduli tööd juhib Saksa Kosmoseagentuur. 2008. aasta seisuga oli Columbuse ehituseks, selles sooritatavateks teaduskatseteks ja mooduli maapealse juhtimiskeskuse jaoks kulunud 2 miljardit eurot. "Columbus Laboratory Module Overview". NASA. Originaali arhiivikoopia seisuga 27. märts 2019. Vaadatud 13. august 2019. "Station arm pulls Columbus module from cargo bay". Spaceflight Now. Vaadatud 13. august 2019.
Preston North End F.C.

Preston North End Football Club on Inglismaa jalgpalliklubi, mis tegutseb Lancashire'i krahvkonnas Prestonis. See mängib Inglismaa jalgpalli esiliigas Football League Championship, Klubi asutati 1875. aastal kriketiklubina. Jalgpalliga hakati klubis tegelema 1878. aastal ja ametlikult sai see jalgpalliklubiks 1880. aastal. Klubi kodustaadion on alates klubi asutamisest olnud Deepdale, mis on üks kõige kauem püsivalt kasutuses olnud jalgpallistaadione. Preston North End oli 1888. aastal English Football League'i üks asutajaliikmeid. Hooajal 1888–89 võitis Preston North End Inglismaa esimesed meistrivõistlused. Samal aastal võideti ka Inglismaa karikavõistlused, kus ei lastud endale lüüa väravat üheski mängus. Preston tuli Inglismaa meistriks ka hooajal 1889–90, kuid pärast seda on suurimaks saavutuseks olnud Inglismaa karikavõit 1938. aastal. Klubi ajaloo kuulsaimad mängijad on olnud Tom Finney ja Bill Shankly. Kuni 1961. aastani kuulus Preston peaaegu alati Inglismaa kõrgliigasse. Hooajal 1960–61 langeti kõrgliigast välja ja pärast seda ei ole kõrgliigasse enam naastud. Inglismaa meistrivõistlused: Võitja (2): 1888–89, 1889–90 Inglismaa esiliiga: Võitja (3): 1903–04, 1912–13, 1950–51 Inglismaa kolmas liiga: Võitja (2): 1970–71, 1999–2000 Inglismaa neljas liiga: Võitja (1): 1995–96 FA Cup Võitja (2): 1889, 1938 FA Charity Shield Teised kohad: 1922, 1954, 1964 Football League War Cup Võitja (1): 1941 Ametlik koduleht
Brentford F.C.

Brentford Football Club on Inglismaa jalgpalliklubi, mis tegutseb Suur-Londonis Brentfordis. Klubi mängib Inglismaa jalgpalli kõrgliigas Premier League. Klubi on asutatud 10. oktoobril 1889. Alates 1904. aastast oli klubi kodustaadion Griffin Park. 2020. aastal koliti praegusele kodustaadionile Brentford Community Stadium. Klubi kõige edukam periood oli 1930. aastatel, mil kolmel hooajal järjest jõuti Inglismaa kõrgliigas kuue parema sekka. Alates 1950. aastast keskpaigust kuni 2010. aastate alguseni mängis Brentford peaaegu püsivalt Inglismaa tugevuselt kolmandas või neljandas liigas. 2014. aastal jõuti pärast enam kui 20 aastat tagasi Inglismaa esiliigasse. Hooajal 2020–21 kindlustas Brenford esimest korda pääsu Premier League'i. Enne seda mängiti Inglismaa kõrgliigas viimati hooajal 1946–47. Brentford on kolmel korral jõudnud Football League Trophy finaali. Brentfordi suurimad rivaalid on Fulham ja Queens Park Rangers. Seisuga 31. jaanuar 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Inglismaa jalgpalli esiliiga: Võidud (1): 1934–35 Inglismaa jalgpalli kolmas liiga: Võidud (2): 1932–33 (Lõunadivisjon), 1991–92 Inglismaa jalgpalli neljas liiga: Võidud (3): 1962–63, 1998–99, 2008–09 "First Team". Brentford F.C. Ametlik koduleht
Gagauusia

Gagauusia on gagauuside rahvuslik autonoomia Moldova lõunaosas. Moldova parlament andis gagauusidele autonoomia 1994. aasta detsembris. Enne seda olid gagauusid 1990. aastal välja kuulutanud Gagauusi Vabariigi. 2014. aasta rahvaloenduse andmetel moodustasid gagauusid Gagauusia elanikest 83,8%. 2014 Moldovan census Основные результаты Переписи населения и жилищ 2014 Национальное бюро статистики Республики Молдова Gagauusia koduleht
Bristol City F.C.

Bristol City Football Club on Inglismaa jalgpalliklubi, mis tegutseb Bristolis. See mängib Inglismaa jalgpalli esiliigas Football League Championship. Klubi on asutatud 1894. aastal. Alates 1904. aastast on klubi kodustaadion olnud Ashton Gate. Bristol City ajaloo parim koht Inglismaa kõrgliigast pärineb hooajast 1906–07, mil saadi teine koht. 1909. aastal jõuti Inglismaa karikavõistluste finaali. Klubi teiste saavutuste hulka kuuluvad Welsh Cupi võit 1934. aastal, üks Inglismaa esiliiga võit hooajast 1905–06 ja rekordiliselt kolm võitu Football League Trophyl. Inglismaa kõrgliigas mängis Bristol City viimati hooajal 1979–80. Klubi tunnusvärvid on punane ja valge. Klubi vapil on kujutatud punarindu. Klubi suurim rivaal on Bristol Rovers ning nende klubide vaheline rivaliteet on tuntud Bristol derby '​na. Teine suurim rivaal on Cardiff City ning Bristol City ja Cardiffi vaheline kohtumine on tuntud Severnside derby '​na. Inglismaa jalgpalli esiliiga Võidud (1): 1905–06 Inglismaa jalgpalli kolmas liiga Võidud (4): 1922–23 (Lõunadivisjon), 1926–27 (Lõunadivisjon), 1954–55 (Lõunadivisjon), 2014–15 FA Cup Teised kohad (1): 1909 Football League Trophy Võidud (3): 1985–86, 2002–03, 2014–15 Welsh Cup Võidud (1): 1933–34 Anglo-Scottish Cup Võidud (1): 1977–78 Ametlik koduleht
Völklingen

Völklingen on linn Saksamaal Saarimaa liidumaal. Asub umbes 10 km liidumaa pealinnast Saarbrückenist läänes, Saari jõe ääres, Prantsusmaa piiri lähedal. Seal on pikka aega olnud oluline metallitööstuse keskus. Völklingeni rauasulatustehas on alates 1994. aastast UNESCO maailmapärandi nimistu objekt nr 687. Vaade Völklingeni rauasulatustehasele Völklingeni rauasulatustehase osa Völklingeni Metsakalmistu kabel 1973  Prantsusmaa, Ars-sur-Moselle 1984  Prantsusmaa, Les Lilas 1984  Prantsusmaa, Forbach https://www.voelklingen.de/voelklingen/stadtportrait-statistik-geschichte, vaadatud 20.07.2024. "Völklingeni rauasulatustehas". UNESCO Maailmapärandi koduleht. Inglise keeles (vaadatud 13. augustil 2019) Völklingeni koduleht
Zsuzsa Verőci

Zsuzsa Verőci (sündinud 19. veebruaril 1949 Budapestis) on ungari maletaja, malekohtunik ja maletreener, naiste suurmeister (1978), rahvusvaheline arbiiter (1995). Verőci mängis naiste maailmameistrivõistlustel. Viiel korral võistles ta tsoonidevahelistel turniiridel (1973, 1976, 1979, 1982, 1985). Parimaks tulemuseks jäi tal 1979. aastal Rio de Janeiros saadud teine koht, millega ta pääses edasi 1980. aastal toimunud pretendentide matšturniirile, kus veerandfinaalis kaotas ta Nana Ioselianile tulemusega 3:6. Ta võitis Ungari naiskonna koosseisus naiste maleolümpiatel neli hõbemedalit (1969, 1978, 1980, 1986) ja 1982. aastal pronksmedali. Verőci sai FIDE-lt 1969. aastal naiste rahvusvahelise meistri ja 1978. aastal naiste suurmeistri nimetuse. Treeneritegevuse eest on ta saanud FIDE treeneri nimetuse.  Zsuzsa Verőci – pildid, videod ja helifailid Wikimedia Commonsis Zsuzsa Verőci FIDE andmebaasis
Milunka Lazarević

Milunka Lazarević (serbia kirillitsas Милунка Лазаревић; 3. detsember 1932 Šantarovac – 15. september 2018 Belgrad) oli serbia maletaja ja malekohtunik, rahvusvaheline arbiiter (1970), naiste suurmeister (1976). Lazarević oli 11-kordne Jugoslaavia naiste malemeister. 1959. aastal Plovdivis toimunud naiste maailmameistrivõistluste pretendentide turniiril sai ta 6. koha. Järgmises MM-tsüklis jagas ta 1961. aastal Vrnjačka Banjas pretendentide turniiril 4.–6. kohta. Malekarjääri parima tulemuse saavutas Lazarević võisteldes 1964. aastal Suhhumis MM-i pretendentide turniiril, kus ta jagas koos Alla Kušniri ja Tatjana Zatulovskajaga 1.–3. kohta. Detsembris 1964 toimus Moskvas matšturniir tiitlipretendendi väljaselgitamiseks, kus ta jäi Kušniri järel teiseks. 1967. aastal Serbias Suboticas jagas Lazarević pretendentide turniiril 7.–9. kohta. 1971. aastal Ohridis peetud tsoonidevahelisel turniiril jagas ta Nana Alekhsandria järel 2.–3. kohta ja pääses samal aastal peetud nelja osavõtjaga pretendentide matšturniirile, mis selgitas tiitlipretendendi. Lazarević kaotas Hollandis Bladelis toimunud poolfinaalis Alekhsandriale tulemusega 4½:5½ ja edasi ei pääsenud. Lazarević tegi kaasa veel kolmel tsoonidevahelisel turniiril: 1973. aastal Menorcas sai ta 13. koha, 1976. aastal Roosendaalis jagas 8.–9. kohta ja 1979. aastal Rio de Janeiros jagas 6.–7. kohta. 1963. aastal Splitis toimunud naiste maleolümpial sai Lazarević Jugoslaavia naiskonna koosseisus hõbemedali. Ta sai FIDE-lt 1954. aastal naiste rahvusvahelise meistri ja 1976. aastal naiste suurmeistri nimetuse. 2016 – FIDE auliige  Milunka Lazarević – pildid, videod ja helifailid Wikimedia Commonsis
Eesti Maaelumuuseumid

Sihtasutus Eesti Maaelumuuseumid on 2017. aastal asutatud sihtasutus, mis koondab endas Carl Robert Jakobsoni Talumuuseumi, Eesti Põllumajandusmuuseumi ja Tori Hobusekasvanduse. Sihtasutuse eesmärk on Eesti põllumajanduse ajalooga seotud materjali kogumine, säilitamine, uurimine ning vahendamine hariduslikel, teaduslikel ja elamuslikel eesmärkidel. 8. augustist 2019 kuni 15. septembrini 2024 juhib sihtasutust Merike Lang. "Merike Lang hakkab SA Eesti Maaelumuuseumid juhtima". err.ee. 1.08.2019. Vaadatud 13.08.2019.
Vitória F.C.

Vitória Futebol Clube (tuntud ka kui Vitória de Setúbal) on Portugali jalgpalliklubi, mis tegutseb Setúbalis. See mängib Portugali kõrgliigas Primeira Liga. Vitória mängis hooajal 1934–35 esimestel Portugali meistrivõistlustel. Klubi ajaloo parim koht Portugali kõrgliigas on teine, mis on saavutatud hooajal 1971/72. Vitória on viis korda võitnud Portugali karikavõistlused, viimati hooajal 2004–05, ja ühel korral, hooajal 2007–08, Portugali liigakarika. 2005. ja 2006. aastal on osaletud Portugali superkarikafinaalis, esimesel korral kaotati Lissaboni Benfical ja teisel korral Portole. Hooajal 1965–66 osaleti UEFA karikavõitjate karikavõistlustel, mile esimeses ringis kaotati Taani klubile AGF kahe mängu kokkuvõttes tulemusega 2:4. Samast klubide turniirist võeti osa ka hooajal 1967–68, kui esimeses ringis alistati Norra klubi Fredrikstad, kuid teises ringis kaotati Saksamaa klubile Müncheni Bayern üldskooriga 3:7. Hooaegadel 1968–69 ja 1970–71 jõuti Messilinnade karikavõistlustel veerandfinaali. Praeguse UEFA Euroopa Liiga eelkäija UEFA karikavõistlustel jõuti kaheksa parema sekka hooaegadel 1972–73 ja 1973–74. Klubi kodustaadion on Estádio do Bonfim, mis avati 1962. aastal. Seisuga 5. juuli 2019 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Taça de Portugal Võidud (3): 1964–65, 1966–67, 2004–05 Taça da Liga Võidud (1): 2007–08 Ametlik koduleht
C.D. Tondela

Clube Desportivo de Tondela on Portugali jalgpalliklubi, mis tegutseb Tondelas. See mängib Portugali kõrgliigas Primeira Liga. Klubi on asutatud 1933. aastal. Klubi on oma ajaloo jooksul mänginud peamiselt Portugali madalamates liigades. Hooajal 2012–13 osaleti esimest korda Portugali esiliigas. Hooajal 2014–15 võideti esiliiga ja jõuti esimest korda Portugali kõrgliigasse. Segunda Liga: Võidud (1): 2014–15 Terceira Divisão: Võidud (1): 2008–09 Ametlik koduleht
Tagajev

Tagajev on türgipärane perekonnanimi. Nime naissoost vorm on Tagajeva. Abdudžapar Tagajew (1953–2017), Kõrgõzstani poliitik Elman Tagajev, türkmenistani jalgpallur Kalõjbek Tagajev, Kõrgõzstani helilooja ... Тагаевы. Сборник фамильных преданий Осетии
Sarved

Sarved on luukoest või sarvainest moodustised mõnede loomade, enamasti sõraliste peas. Sarvetüübid on pärissarved (ninasarvikutel), umbsarved (hirvlastel ja kaelkirjakutel) ning õõnessarved (veislastel). Inimesed on sarvi kasutanud mitmesugusel otstarbel: muusikariistade, jooginõude ja mitmesuguste tööriistade valmistamiseks. Kupusarv Küllusesarv Ükssarvik